
Arvamuse esitamine Vabariigi Valitsuse määruse 
„Kriisiülesandega ameti- ja töökohtade määramise ja 
lõpetamise ning nende üle arvestuse pidamise tingimused 
ja kord, töökohustuse rakendamise ja täitmise piiramise 
täpsemad tingimused ning sellega seotudvaidluste 
lahendamise kord“ eelnõu kohta

Lugupeetud Keit Kasemets!

Eesti Kaubandus-Tööstuskoda (edaspidi: Kaubanduskoda) tänab võimaluse eest avaldada arvamust Vabariigi Valitsuse määruse „Kriisiülesandega ameti- ja töökohtade määramise ja lõpetamise ning nende üle arvestuse pidamise tingimused ja kord, töökohustuse rakendamise ja täitmise piiramise täpsemad tingimused ning sellega seotud vaidluste lahendamise kord“ eelnõu kohta. Oleme eelnõuga tutvunud ning esitame järgnevalt Kaubanduskoja seisukohad.

1. 14-päevane tähtaeg
Eelnõu § 4 lg 6 ütleb, et „Tööandja esitab lõikes 5 nimetatud teate saamisel Kaitseressursside Ametile 14 kalendripäeva jooksul kirjalikku taasesitamist võimaldavas vormis põhjendatud hinnangu isiku vältimatu vajalikkuse ja tema asendamise võimaluste kohta kriisiülesandega ameti- või töökohal lisaõppekogunemise, mobilisatsiooni, demobilisatsiooni või sõjaseisukorra ajal“.
Seega eelnõu järgi peab tööandja esitama Kaitseressursside Ametile 14 kalendripäeva jooksul hinnangu töötaja vältimatu vajalikkuse ja asendamise võimaluste kohta. Hinnangu koostamine võib eeldada mitme struktuuriüksuse või tegevuskoha kaasamist, töötaja ülesannete kriitilisuse hindamist ning asendaja olemasolu, pädevuse ja väljaõppeks kuluva aja analüüsi. Seetõttu ei pruugi 14 kalendripäeva olla kõigil juhtudel piisav, eriti kui hinnangu koostamiseks tuleb koguda teavet mitmest üksusest või hinnata mitme töötaja asendamise võimalusi.
Kaubanduskoja ettepanek:
Palume kaaluda võimalust pikendada tähtaega keerukamate juhtumite korral või võimaldada põhjendatud taotluse alusel selle pikendamist.

Lugupidamisega

/allkirjastatud digitaalselt/
Mait Palts
Eesti Kaubandus-Tööstuskoja peadirektor








Ireen Tarto
Ireen.tarto@koda.ee 







[bookmark: _Hlk201915025]EESTI KAUBANDUS-TÖÖSTUSKODA
TOOM-KOOLI 17, 10130 TALLINN / REGISTRIKOOD 80004733 / TEL: +372 604 0060 / KODA@KODA.EE / WWW.KODA.EE 

EESTI KAUBANDUS-TÖÖSTUSKODA ON SUURIM ETTEVÕTJAID ESINDAV ORGANISATSIOON EESTIS, KUHU KUULUB ÜLE 3500 ETTEVÕTTE, KELLEST ENAMUS ON VÄIKESE- JA KESKMISE SUURUSEGA. KOJA LIIKMED ANNAVAD ÜLE 40 PROTSENDI EESTI ETTEVÕTETE KÄIBEST, LIGI 40 PROTSENTI PUHASKASUMIST JA TASUVAD ÜLE 40 PROTSENDI RIIKLIKEST MAKSUDEST. KODA ESINDAB JA KAITSEB KÕIGI ETTEVÕTJATE ÜHISHUVE NING ON MITTERIIKLIK JA APOLIITILINE ORGANISATSIOON.
EESTI KAUBANDUS-TÖÖSTUSKODA
TOOM-KOOLI 17, 10130 TALLINN / REGISTRIKOOD 80004733 / TEL: +372 604 0060 / KODA@KODA.EE / WWW.KODA.EE
image1.jpeg




